**PROCEDURA DE ACREDITARE A ASOCIAȚIILOR ȘI FUNDAȚIILOR**

**LA ALEGERILE PREZIDENȚIALE DIN ANUL 2019**

**CADRUL LEGAL**

* Hotărârea nr. 32 a Autorității Electorale Permanente pentru aprobarea procedurii de acreditare, a modelelor documentelor de acreditare şi a modelelor ecusoanelor persoanelor acreditate la alegerile pentru Președintele României din anul 2019, publicată în Monitorul Oficial al României, Partea I, nr. 793/30.09.2019;
* Legea nr. 370/2004 pentru alegerea Președintelui României, republicată, cu modificările și completările ulterioare.
* Legea nr. 208/2015 privind alegerea Senatului şi a Camerei Deputaţilor, precum şi pentru organizarea şi funcţionarea Autorităţii Electorale Permanente, cu modificările și completările ulterioare.

Actele normative menționate pot fi consultate pe site-ul [www.roaep.ro](http://www.roaep.ro) la secțiunea **LEGISLAȚIE/Alegeri prezidențiale**, la următorul link:

<http://www.roaep.ro/legislatie/wp-content/uploads/2019/10/Hot-AEP-32-2019.pdf>

**IMPORTANT:**

**Procedura de acreditare a asociațiilor și fundațiilor la alegerile prezidențiale din anul 2019 este reglementată prin Hotărârea nr. 32 a Autorității Electorale Permanente după cum urmează:**

**Art. 1:**

(1) Pentru acreditarea la alegerile pentru Președintele României din anul 2019, asociația sau fundația interesată trebuie să depună la Autoritatea Electorală Permanentă o cerere, conform modelului prevăzut în **anexa nr. 1** **(vezi secțiunea FORMULARE**), până cel mai târziu la data de **27 octombrie 2019**.

(2) Cererea prevăzută la alin. (1) va fi însoţită de o copie a statutului şi o copie a hotărârii judecătoreşti de înfiinţare, din care să rezulte că asociația sau fundația desfăşoară activităţi de apărare a democraţiei şi a drepturilor omului şi este legal constituită cu cel puţin 6 luni înaintea datei alegerilor.

(3) Documentele prevăzute la alin. (2) pot fi transmise prin fax, poştă sau e-mail ori pot fi depuse la registratura Autorităţii Electorale Permanente.

(4) În cel mult 5 zile de la data înregistrării cererii, Autoritatea Electorală Permanentă eliberează asociaţiilor şi fundaţiilor din România care îndeplinesc condiţiile prevăzute de art. 89 alin. (3) din Legea nr. 208/2015, cu modificările și completările ulterioare, documentele de acreditare, conform modelului prevăzut în anexa nr. 2.

**Art. 3.**

(1) Pe baza documentului de acreditare emis de către Autoritatea Electorală Permanentă, asociaţia, fundaţia sau instituţia mass-media poate desemna ca observatori interni sau reprezentanţi, după caz, numai persoane care nu au apartenenţă politică.

(2) Asociaţiile, fundaţiile și instituţiile mass-media românești, acreditate de către Autoritatea Electorală Permanentă, au dreptul de a emite ecusoane pentru observatorii şi reprezentanţii lor, conform modelelor prevăzute în **anexele nr. 5 și nr. 6 (vezi secțiunea FORMULARE).**

(3) Observatorii interni şi reprezentanţii instituţiilor mass-media româneşti pot asista la operaţiunile birourilor electorale ale secţiilor de votare și/sau ale birourilor electorale pentru votul prin corespondență numai pe baza ecusonului prevăzut la alin. (2), însoţite de actul de identitate.

**Atenție!**

Documentele pot fi transmise prin fax, poştă sau e-mail ori pot fi depuse la registratura Autorităţii Electorale Permanente **cu cel puțin 15 zile înainte de ziua de referinţă,** respectiv **până în data de 27 octombrie 2019.**

**Datele de contact ale AEP:**

Str. Stavropoleos, nr. 6, Bucureşti, Sector 3, 030084.

tel. +40 21 310 08 24;

fax: +40 21 310 13 86

e-mail: acreditare@roaep.ro

Acreditările se transmit solicitanţilor prin poştă, e-mail sau fax, conform solicitării acestora, ori predate persoanelor desemnate de aceştia.